smcproject/ml-wiki-sentences huggingface dataset:
വർഗ്ഗീകരണസമയത്ത് ഏസ്റ്റിവേഷൻ വളരെയധികം പ്രധാനമാണ് ; ഉദാഹരണത്തിനു, മാൽവേസീ കുടുംബത്തിലെ ( ചെമ്പരുത്തി അടങ്ങിയ കുടുംബം) സസ്യങ്ങളുടെ പൂക്കളിൽ, സാധാരണ വാ‌ൽവേറ്റ് വിദളങ്ങൾ ആണു കണ്ടു വരുന്നത്.
എന്നാൽ മാൽവേസീ കുടുംബത്തിൽപ്പെട്ട Fremontodendron and Chiranthodendron എന്നീ ജീനസുകളിൽ വിദളങ്ങൾ സ്ഥാനം മാറിയിരിക്കുന്നു.
ഇലകളുടെ ക്രമീകരണം വിശദീകരിക്കുന്ന വെർണേഷൻ (ഇലവിന്യാസം) എന്ന വാക്കിനോടടുത്ത വാക്കാണ് ഏസ്റ്റിവേഷൻ.
ഏസ്റ്റിവേഷൻ താഴെപ്പറയുന്ന വിവിധ തരത്തിലുണ്ട്: imbricate – overlapping contorted or twisted – every petal or sepal is outside its neighbour on one margin, and inside its neighbour on the other margin cochleate – spirally twisted contortiplicate – contorted and also plicate quincuncial – with five parts, where two petals or sepals are outside all others, two are inside all others, and the fifth is outside on one margin and inside on the other crumpled decussate induplicate – folded inwards open – petals or sepals do not overlap or even touch each other reduplicate – folded outwards valvate – margins of adjacent petals or sepals touch each other without overlapping.
Lilac (Syringa vulgaris), valvate aestivation Phlox (Phlox paniculata), contorted aestivation Vinca minor, contorted aestivation Ipomoea, contortiplicate aestivation The corolla of Merremia tuberosa was contortiplicate in the bud അവലംബം
ഈസ്റ്റേൺ ഗൾഫ് ഓഫ് ഫിൻലാൻറ് ദേശീയോദ്യാനം
ഈസ്റ്റേൺ ഗൾഫ് ഓഫ് ഫിൻലാൻറ് ദേശീയോദ്യാനം ( ഫിന്നിഷ് : Itäisen Suomenlahden kansallispuisto , സ്വീഡിഷ് : Östra Finska vikens nationalpark ) ഫിൻ‌ലാൻറിലെ കൈമെൻലാക്സോ മേഖലയിൽ സ്ഥിതിചെയ്യുന്ന ഒരു ദേശീയോദ്യാനമാണ്.
1982 ൽ രൂപികരിക്കപ്പെട്ട ഈ ദേശീയോദ്യനം 6.7 ചതുരശ്ര കിലോമീറ്റർ (2.6 ചതുരശ്ര മൈൽ) ഭൂപ്രദേശത്തായി വ്യാപിച്ചുകിടക്കുന്നു.
ദേശീയോദ്യാനത്തിനുള്ളിൽ 1 ചതരുശ്ര കിലോമീറ്റർ മാത്രം വിസ്തൃതിയുള്ള ചെറുദ്വീപുകളും അടങ്ങിയിരിക്കുന്നു.
ഇവയിലെ ചിലതിൽ പൈൻ മരങ്ങളടങ്ങിയ വനങ്ങൾ വളർന്നുനിൽക്കുന്നു.
ഈസ്ട്രാഡൈയോൾ (മരുന്ന്)
സ്വാഭാവികമായി ഉണ്ടാകുന്ന സ്റ്റിറോയിഡ് ഹോർമോണും മരുന്നുമാണ് എസ്ട്രാഡിയോൾ ( മരുന്ന്) ഇംഗ്ലീഷ്:Estradiol (E2) ഇത് ഒരു ഈസ്ട്രജൻ ആണ്, ഇത് പ്രധാനമായും ആർത്തവവിരാമ ഹോർമോൺ തെറാപ്പിയിലും സ്ത്രീകളിലെ ലൈംഗിക ഹോർമോണുകളുടെ അളവ് കുറയ്ക്കുന്നതിനും ഉപയോഗിക്കുന്നു.
സ്ത്രീകൾക്കുള്ള ഹോർമോൺ ജനന നിയന്ത്രണത്തിലും ട്രാൻസ്‌ജെൻഡർ സ്ത്രീകൾക്കുള്ള ഹോർമോൺ തെറാപ്പിയിലും പുരുഷന്മാരിലെ പ്രോസ്റ്റേറ്റ് കാൻസർ , സ്ത്രീകളിലെ സ്തനാർബുദം തുടങ്ങിയ ഹോർമോൺ സെൻസിറ്റീവ് ക്യാൻസറുകളുടെ ചികിത്സയിലും ഇത് ഉപയോഗിക്കുന്നു.
എസ്ട്രാഡിയോൾ വായിലൂടെ എടുക്കാം, നാവിനടിയിൽ വച്ചാാൽ ഇത്   ലയിച്ച് ആഗിരണം ചെയ്യപ്പെടും , ചർമ്മത്തിൽ പുരട്ടുന്ന ഒരു ജെൽ അല്ലെങ്കിൽ പാച്ച് ആയോ യോനിയിലൂടെ , പേശികളിലേക്കോ കൊഴുപ്പിലേക്കോ കുത്തിവച്ചോ അല്ലെങ്കിൽ കൊഴുപ്പിൽ സ്ഥാപിക്കുന്ന ഒരു ഇംപ്ലാന്റ് ഉപയോഗിച്ചോ ഇത് ഉപയോഗിക്കുന്നു .
റഫറൻസുകൾ ↑ ↑ ↑ ↑ 1 2 3 4 5 6 1 2 3 ↑ ↑ ↑ ↑ 1 2 3 ↑ ↑ ↑ ↑ ↑ ↑ ↑ {{ cite journal }} :  CS1 maint: unflagged free DOI ( link ) ↑
ഈസ്ട്രൈയോൾ
ഓവെസ്റ്റിൻ എന്ന ബ്രാൻഡ് നാമത്തിൽ വിൽക്കുന്ന ഈസ്ട്രൈയോൾ (E3), ആർത്തവവിരാമം നേരിടുന്ന ഹോർമോൺ തെറാപ്പിയിൽ ഉപയോഗിക്കുന്ന ഈസ്ട്രജൻ മരുന്നും സ്വാഭാവികമായി ഉണ്ടാകുന്ന സ്റ്റിറോയിഡ് ഹോർമോണുമാണ്.
ഇംഗ്ലീഷ്: Estriol ( E3 ),.
നായ്ക്കളിൽ ഈസ്ട്രജന്റെ കുറവ് മൂലമുണ്ടാകുന്ന മൂത്രശങ്കയ്ക്ക് ഇൻകുറിൻ എന്ന പേരിൽ ഇത് വെറ്റിനറി മെഡിസിനിൽ ഉപയോഗിക്കുന്നു.
ഗുളികകളുടെ രൂപത്തിലും, ചർമ്മത്തിൽ പുരട്ടുന്ന ഒരു ക്രീം ആയും, യോനിയിൽ പുരട്ടുന്ന ഒരു ക്രീം അല്ലെങ്കിൽ പെസറി ആയും, പേശികളിലേക്ക് കുത്തിവയ്പ്പ് വഴിയും മരുന്ന് എടുക്കാം.
എസ്ട്രിയോൾ നന്നായി സഹിക്കാൻ പറ്റുന്ന മരുന്നാണ്.
താരതമ്യേന കുറച്ച് പാർശ്വഫലങ്ങൾ ഉണ്ടാക്കുക മാത്രം ചെയ്യുന്നു.
പാർശ്വഫലങ്ങളിൽ സ്തനാർബുദം, യോനിയിൽ അസ്വസ്ഥത, ഡിസ്ചാർജ്, എൻഡോമെട്രിയൽ ഹൈപ്പർപ്ലാസിയ എന്നിവ ഉൾപ്പെടാം.
എസ്ട്രിയോൾ പ്രകൃതിദത്തവും ബയോഡന്റിക്കൽ ഈസ്ട്രജനും അല്ലെങ്കിൽ ഈസ്ട്രജൻ റിസപ്റ്ററിന്റെ അഗോണിസ്റ്റും ആണ്, എൻഡോജെനസ് എസ്ട്രാഡിയോൾ പോലെയുള്ള ഈസ്ട്രജന്റെ ജൈവ ലക്ഷ്യം.
ഇത് വിഭിന്നവും താരതമ്യേന ദുർബലവുമായ ഈസ്ട്രജനാണ്, എസ്ട്രാഡിയോളിനേക്കാൾ വളരെ കുറഞ്ഞ വീര്യമുണ്ട്.
എന്നിരുന്നാലും, മതിയായ സാന്ദ്രതയിൽ തുടർച്ചയായി ഉണ്ടാകുമ്പോൾ, എസ്ട്രിയോൾ എസ്ട്രാഡിയോളിന് സമാനമായി പൂർണ്ണമായ ഈസ്ട്രജനിക് പ്രഭാവം ഉണ്ടാക്കുന്നു.
റഫറൻസുകൾ 1 2 Estriol .
Dictionary.com .
↑ ↑ 1 2 3 4 5 6 7 8 9 10 11 12 1 2 3 4 5 6 7 8 1 2 3 1 2 3 4 1 2 ↑ ↑ ↑ ↑
ഇഗോസർഫിംഗ് ഇംഗ്ലീഷ് വിലാസം https://ml.wikipedia.org/wiki/Egosearching Egosurfing
ഒരാൾ സ്വന്തം പേരോ തൂലികാ നാമമോ മറ്റോ ഏതെങ്കിലുമൊരു സെർച്ച് എഞ്ചിനിൽ നൽകി സെർച്ച് ചെയ്യുന്നതാണ് ഇഗോസർഫിംഗ് എന്നറിയപ്പെടുന്നത്.
ഇംഗ്ലീഷിൽ Googling yourself , vanity searching , egosearching , egogoogling , autogoogling , self-googling എന്നീ പേരുകളിലും ഇത് അറിയപ്പെടുന്നു .
1995 ൽ Sean Carton ആണ് ഈ പദം ആദ്യമായി ഉപയോഗിച്ചത്.
പല വിധ കാരണങ്ങളാൽ ഇഗോസർഫിംഗ് നടത്താറുണ്ട്.
തന്റെ പേര് ഓൺലൈനിൽ എങ്ങനെ എവിടെയെല്ലാമുണ്ട് എന്ന് കണ്ടെത്താനുള്ള കൗതുകം കൊണ്ട് ഇങ്ങനെ ചെയ്യാറുണ്ട്.
വിനോദത്തിനായും പ്രശസ്ത വ്യക്തിത്വങ്ങളുടെ പേരുമായുള്ള സാമ്യം കാണാനും  ഇത് ചെയ്യാറുണ്ട്.
തങ്ങളുടെ ഏതൊക്കെ വിവരങ്ങൾ ചോർന്ന്  പൊതുജനങ്ങൾക്ക് കാണാനാകുന്നുണ്ട് എന്ന് പരിശോധിക്കാനും ഇതിലൂടെ ഒരു പരിധി വരെ സാധിക്കും.
സ്വകാര്യ വിവരങ്ങൾ പൊതുഇടത്തിൽ കാണാനാകുന്നുണ്ടോ എന്നും ഇങ്ങനെ നിരീക്ഷിക്കാം.
വ്യക്തിവിവരങ്ങൾ ചോരാതെ സൂക്ഷിക്കാൻ ഇങ്ങനെ സാധിക്കും
സർച്ച് ചെയ്യുമ്പോൾ , ഫേസ്‌ബുക്ക് പോലുള്ള സാമൂഹിക മാദ്ധ്യമങ്ങൾ ചില വിവരങ്ങൾ ലഭ്യമാക്കാറുണ്ട്.
ഇത്തരം വിവരങ്ങളിൽ പരസ്യമായി നൽകേണ്ടാത്തവ ഇങ്ങനെ തടയാൻ സാധിക്കും ..
ഇഗോർ സികോർസ്കി ഇംഗ്ലീഷ് വിലാസം https://ml.wikipedia.org/wiki/Igor_Sikorsky
ഒരു റഷ്യൻ അമേരിക്കൻ ഏവിയേഷൻ എഞ്ചിനീയർ ആണ് ഇഗോർ സികോർസ്കി ( Russian : И́горь Ива́нович Сико́рский , റഷ്യൻ ഉച്ചാരണം: [ˈiɡərʲ ɪˈvanəvitɕ sʲɪˈkorskʲɪj] , tr.
Ígor' Ivánovič Sikórskij ; May 25, 1889 – October 26, 1972), ആധുനിക ഹെലിക്കോപ്പ്റ്ററിന്റെ ആദ്യ രൂപം, വെള്ളത്തിൽ ലാൻഡ് ചെയ്യാൻ പറ്റുന്ന ആദ്യ വിമാനം, ആദ്യത്തെ ബഹു എഞ്ചിൻ ഘടിപ്പിച്ച വിമാനങ്ങൾ എന്നിങ്ങനെ ഒട്ടനവധി വ്യോമയാന രംഗത്തെ കണ്ടുപിടിത്തങ്ങൾ ഇദ്ദേഹത്തിന്റെ സംഭാവനയാണ്.
ഹെലിക്കോപ്‌റ്ററിന്റെ പിതാവ് എന്നും ഇദ്ദേഹത്തെ വിശേഷിപ്പിക്കാറുണ്ട്.
റഷ്യയിൽ ജനിച്ച ഇദ്ദേഹം അമേരിക്കയിലേക്ക് കുടിയേറുകയായിരുന്നു.
അവലംബം ↑ Fortier, Rénald.
"Igor Sikorsky: One Man, Three Careers."
Archived 2013-10-16 at the Wayback Machine .
aviation.technomuses.ca, 1996.
Retrieved: October 29, 2008.
കുറിപ്പുകൾ ↑ Russian: Игорь Иванович Сикорский , Ukrainian : Ігор Іванович Сікорський , Polish : Igor Sikorski .
Sikorsky, Сикорский and Сікорський are respellings of the Polish surname Sikorski
ഇഗ്ഗോണി പുഷ്പ ലളിത ഇംഗ്ലീഷ് വിലാസം https://ml.wikipedia.org/wiki/Pushpa_Lalitha ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
ചർച്ച് ഓഫ് സൗത്ത് ഇന്ത്യയുടെ ആന്ധ്രപ്രദേശ് സംസ്ഥാനത്തിലെ നന്ദ്യാൽ ബിഷപ്പാണ് ഇഗ്ഗോണി പുഷ്പ ലളിത എന്ന പുരോഹിത.
തെക്കൻ ഏഷ്യയിലെ ആദ്യ വനിത ബിഷപ് എന്ന ബഹുമതിയും ഇവർക്ക് സ്വന്തം.
1956 നവമ്പർ 22 നു, ആന്ധ്രപ്രദേശിലെ കുർണൂൽ ജില്ലയിലെ, ദിഗുവപ്പാട് വില്ലേജിൽ ഇഗ്ഗോണി രത്ന സ്വാമിയുടെയും ദാനാമ്മയുടെയും മകളായി ഒരു കർഷക കുടുംബത്തിൽ  ജനിച്ച ഇവരുടെ ഹൈസ്കൂൾ വിദ്യാഭ്യാസവും കോളേജ് പഠനവും കത്തോലിക്കാ സ്ഥാപനങ്ങളിലായിരുന്നു.
സാമ്പത്തിക ശാസ്ത്രത്തിലും വേദാന്ത ശാസ്ത്രത്തിലും ബിരുദമുണ്ട്.
തെക്കെ ഇന്ത്യയിലെ വിവിധ വില്ലേജുകളിൽ ഇവർ സേവനമനുഷ്ടിച്ചിട്ടുണ്ട്.
1984-ൽ വൈദിക പട്ടമണിഞ്ഞു.
അവലംബം പ്രവാസ കൈരളി ന്യൂസ് 19-10-2013 ദ് ഹിന്ദു 28-9-2013
ഇഗത്പുരി ഇംഗ്ലീഷ് വിലാസം https://ml.wikipedia.org/wiki/Igatpuri
19°42′N 73°33′E ﻿ / ﻿ 19.7°N 73.55°E ﻿ / 19.7; 73.55 ഇന്ത്യയിലെ മഹാരാഷ്ട്ര സംസ്ഥാനത്തിലെ നാസിക് ജില്ലയിലെ ഒരു മുനിസിപ്പൽ പട്ടണവും  പടിഞ്ഞാറൻ മലനിരകളിലെ ഒരു പ്രധാന മലമ്പ്രദേശവുമാണ് ഇഗത്പുരി .
സെന്റ്രൽ റെയിൽ‌വേയുടെ മുംബൈ , നാസിക് റോഡ് എന്നീ സ്റ്റേഷനുകൾക്കിടയിലാണ് ഈ സ്ഥലം സ്ഥിതി ചെയ്യുന്നത്.
ഇവിടുത്തെ വട പാവ് വളരെ പ്രസിദ്ധമാണ്.
ഇഗത്പുരി സ്ഥിതി ചെയ്യുന്നത് 19°42′N 73°33′E ﻿ / ﻿ 19.7°N 73.55°E ﻿ / 19.7; 73.55 അക്ഷാംശരേഖാംശത്തിലാണ്.
സമുദ്രനിരപ്പിൽ നിന്ന് ശരാശരി ഉയര 586 metres (1922 feet ) ആണ്.
കസാറയിൽ നിന്ന് ഇവിടെക്ക് 12.42 km  ദൂരമുണ്ട്.
2001 ലെ കാനേഷുമാരി പ്രകാരം ഇവിടുത്തെ ജനസംഖ്യ 31,572 ആണ്.
ഇതിൽ പുരുഷശതമാനം 52% വും സ്ത്രീശതമാനം 48% ആണ്.
ശരാശരി സാക്ഷരത ശതമാനം 74% ആണ് പ്രത്യേകതകൾ
സഹ്യാദ്രി പർവതനിരകളുടെ വലിയ ഉന്നതികളയാ പടിഞ്ഞാറൻ ചുരങ്ങളാൽ ഇഗത്പുരി ചുറ്റപ്പെട്ടിരിക്കുന്നു.
മലകയറ്റക്കാർക്ക് പ്രിയപ്പെട്ട ഒരു ലക്ഷ്യസ്ഥാനമാണ് ഇത്.
ബോളിവുഡ് സിനിമകളുടെ ചിത്രരംഗങ്ങൾ ധാരാളം ഇവിടെ ചിത്രീകരിക്കാറുണ്ട്.
ഇവിടെ പ്രസിദ്ധമായ വിപാസന ധ്യാനകേന്ദ്രം സ്ഥിതിചെയ്യുന്നു.
മുംബൈ , കസാറ എന്നിവടങ്ങളിൽ നിന്ന് റെയിൽ റോഡ് മാർഗ്ഗം ഇവിടെ എത്തിച്ചേരാവുന്നതാണ്.
അവലംബം ↑ Falling Rain Genomics, Inc - Igatpuri ↑ പുറത്തേക്കുള്ള കണ്ണികൾ Igatpuri Archived 2008-10-04 at the Wayback Machine .
- NashikDiary.com Igatpuri
വിഭാ‍ഗം:ഇന്ത്യയിലെ മലമ്പ്രദേശങ്ങൾ
ഇഗോർ സ്ട്രാവിൻസ്കി ഇംഗ്ലീഷ് വിലാസം https://ml.wikipedia.org/wiki/Igor_Stravinsky ഇഗോർ സ്ട്രാവിൻസ്കി
ഇരുപതാം നൂറ്റാണ്ടിന്റെ സംഗീതത്തെ ഏറ്റവുമധികം സ്വാധീനിച്ച വ്യക്തികളിലൊരാളായി കണക്കാക്കപ്പെടുന്ന റഷ്യൻ സംഗീതജ്ഞനാണ് ഇഗോർ ഫ്യൊദൊറോവിച്ച് സ്ട്രാവിൻസ്കി ( Russian : Игорь Фёдорович Стравинский ) ( 17 June [ O.S. 5 June ] 1882 – ഏപ്രിൽ 6 , 1971) .
നൂറ്റാണ്ടിനെ ഏറ്റവും സ്വാധീനിച്ച 100 വ്യക്തികളിലൊരാളായി ടൈം മാസിക അദ്ദേഹത്തെ കണക്കാക്കി.
പിയാനിസ്റ്റ്, ഓർക്കെസ്ട്ര നടത്തിപ്പുകാരൻ എന്നീ നിലകളിലും അദ്ദേഹം പ്രശസ്തി നേടി.
സെർജി ദിയാഘിലേവിന്റെ Ballets Russes അവതരിപ്പിച്ച മൂന്ന് ബാലേകളായ ദ ഫയർബേഡ് (1910), പെട്രൂഷ്ക (1911/1947), ദ റൈറ്റ് ഓഫ് ദ സ്പ്രിംഗ് (1913) എന്നിവ വഴിയാണ് സ്ട്രാവിസ്കി പ്രശസ്തിയിലേക്കുയർന്നത്.
ഇതിൽ മൂന്നാമത്തേത് സംഗീതത്തിന്റെ അതിരുകൾ ഭേദിക്കുന്ന സംഗീതത്തിലെ വിപ്ലവകാരി എന്ന ഖ്യാതി അദ്ദേഹത്തിനു നൽകി.
സംഗീതത്തിന്റെ ഘടനയെക്കുറിച്ച് വരും തലമുറയിലെ സംഗീതജ്ഞർ ചിന്തിക്കുന്ന രീതി തന്നെ ഇത് മാറ്റിമറിച്ചു.
1920-കളിൽ സ്ട്രാവിൻസ്കി നിയോക്ലാസ്സിക് സംഗീതത്തിലേക്ക് തിരിഞ്ഞു.
കൺസർട്ടോ ഗ്രോസ്സോ , ഫ്യൂഗ് , സിംഫണി മുതലായ സംഗീതത്തിലെ പണ്ടുതൊട്ടേയുള്ള രൂപങ്ങളെ ഉപയോഗിക്കുന്നതും ബാക്സ് , ചൈകോവ്സ്കി മുതലായവരുടെ രീതികളെ അനുസ്മരിപ്പിക്കുന്നതുമായിരുന്നു ഇക്കാലഘട്ടത്തിലെ രചനകൾ.
1950-കളിൽ സീരിയൽ രിതികളും ഉപയോഗിക്കാൻ തുടങ്ങി.
ഏറെ പുസ്തകങ്ങളും രചിക്കുകയുണ്ടായി.
വാൾട്ടർ നോവലിന്റെ സഹായത്തോടെ 1936-ൽ പുറത്തിറക്കിയ ക്രോണിക്കിൾസ് ഓഫ് മൈ ലൈഫ് എന്ന ആത്മകഥയിൽ സംഗീതം പ്രകൃത്യാലെ യാതൊന്നും തന്നെ പ്രകടിപ്പിക്കാൻ സാധിക്കാത്തതാണ് എന്ന തന്റെ കുപ്രസിദ്ധമായ ഉദ്ധരണി ചേർത്തു .
അലെക്സിസ് റോളണ്ട് മാനുവൽ, പിയേർ സൗച്ചിൻസ്കി എന്നിവരുമായ്ച്ചേർന്ന് 1939-40ൽ ഹാർവാർഡ് സർവ്വകലാശാല യിലെ ചാൾസ് എല്ലിയട്ട് നോർട്ടൺ പ്രസംഗങ്ങൾ ഫ്രഞ്ച് ഭാഷയിൽ എഴുതി.
പൊയെറ്റിക്സ് ഓഫ് മ്യൂസിക്ക് (സംഗീത്തിന്റെ കാവ്യത) എന്ന പേരിൽ ഇത് പിന്നീട് പുസ്തകമായി  പ്രസിദ്ധീകരിച്ചു.
റോബർട്ട് ക്രാഫ്റ്റ് നടത്തിയ അഭിമുഖങ്ങൾ കോൺവെർസേഷൻസ് വിത്ത് ഇഗോർ സ്ട്രാവിൻസ്കി എന്ന പേരിൽ 1959-ൽ പുസ്തകരൂപത്തിൽ പ്രസിദ്ധീകരിച്ചു.
ജീവചരിത്രം റഷ്യൻ സാമ്രാജ്യത്തിലെ ആദ്യകാല ജീവിതം Igor Stravinsky, 1903
റഷ്യൻ സാമ്രാജ്യത്വ തലസ്ഥാനമായ സെന്റ് പീറ്റേർസ്ബർഗിന്റെ പ്രാന്തപ്രദേശത്ത് ഒറനൈൻബാം എന്ന സ്ഥലത്ത് 1882 ജൂൺ 17-നാണ് ഇഗോർ ജനിച്ചത്.
അദ്ദേഹത്തിന്റെ മാതാപിതാക്കൾ ഫിയോദോർ സ്ട്രാവിൻസ്കി (1843–1902) കീവ് ഓപ്പറ ഹൗസിലും സെന്റ് പീറ്റേഴ്സ്ബർഗിലെ മാരിൻസ്കി തീയേറ്ററിലെയും അറിയപ്പെടുന്ന ഒരു ബാസ്സ് വായനക്കാരനും അന്ന (നീ ഖോലോഡോവ്സ്കി, 1854-1939) കീവ് സ്വദേശിയും, കീവ് എസ്റ്റേറ്റ്സ് മിനിസ്ട്രിയിലെ ഒരു ഉന്നത ഉദ്യോഗസ്ഥന്റെ നാല് പെൺമക്കളിൽ ഒരാളും ആയിരുന്നു.
പോളിഷ് ആഡംബരരുടെയും, സെനറ്റർമാർ, ഭൂവുടമകൾ എന്നിവരുടെയും ദീർഘമായ പിൻതുടർച്ചക്കാരിൽ നിന്നുള്ളതായിരുന്നു ഫിയോഡോർ.
17-ഉം 18-ഉം നൂറ്റാണ്ടുകളിൽ സ്ട്രാവെൻസ്കിയുടെ പൂർവ്വികർ സൗലിമ , സ്ട്രാവെൻസ്കി കോട്ട് ഓഫ് ആംസ് എന്നീ പദവിയിലുള്ളവരായിരുന്നുവെന്ന് കരുതപ്പെടുന്നു, സ്ട്രാവിൻസ്കിയുടെ കുടുംബ ശാഖ ലാറ്റിനമേരിക്കടുത്തുള്ള പോളണ്ട്കാരുടെ നൃത്തപാരമ്പര്യത്തിൽപ്പെട്ട ലിത്വാനിയൻ  (അല്ലെങ്കിൽ ബെലാറഷ്യൻ) സ്ട്രാവിൻസ്കാസിൽ നിന്ന് വന്ന ഭൂമി ഉടമസ്ഥരും ലിത്വാനിയയിലെ ഗ്രാന്റ് ഡച്ചി പ്രഭുക്കൻമാരും ആയിരുന്നു.
സ്ട്രാവിൻസ്കിയുടെ അഭിപ്രായത്തിൽ, അദ്ദേഹത്തിന്റെ കുടുംബത്തിൽ യഥാർത്ഥത്തിൽ ഒരു സൗലിമ-സ്ട്രാവിൻസ്കി സ്ഥാനപേര് ഉണ്ടായിരുന്നു, "സ്ട്രാവിൻസ്കി " എന്ന വാക്ക് "സ്ട്രാവ" എന്ന വാക്കിൽ നിന്നും ഉത്ഭവിച്ചതാണ്.
ലിത്വാനിയയിലെ (ട്രാക്കായ്, കൗനസ് ഡിസ്ട്രിക്റ്റ്) സ്ട്രേവ നദിയുടെ വ്യതിയാനങ്ങളിലൊന്നാണ് ഇത്.
സൗലിമ എന്ന സ്ഥാനപേര് സൂചിപ്പിക്കുന്നത് ഇപ്പോഴും അവ്യക്തമാണ്.
സ്ട്രാവിൻസ്കിക്ക് തന്റെ സ്കൂൾ ദിനങ്ങൾ ഒറ്റപ്പെട്ടതായിരുന്നു.
""എനിക്കു യഥാർത്ഥ ആകർഷണമുണ്ടായിരുന്ന ആരേയും ഞാൻ കണ്ടില്ല" പിന്നീട് അദ്ദേഹം പറയുകയുണ്ടായി .
യുവാവായിരിക്കുമ്പോൾ തന്നെ സ്ട്രാവിൻസ്കി പിയാനോ പഠനമാരംഭിച്ചു.
സംഗീത സിദ്ധാന്തം പഠിക്കുകയും സംഗീതരചനയ്ക്കും ശ്രമം തുടർന്നു.
1890-ൽ മരിൻസ്കി തിയേറ്ററിൽ ചൈകോവ്സ്കിയുടെ ബാലെ ദ സ്ലീപ്പിംഗ് ബ്യൂട്ടി അദ്ദേഹം കാണാനിടയായി.
പതിനഞ്ചാം വയസ്സിൽ അദ്ദേഹം പിയാനോ കൻസെർട്ടോ ജി മൈനർ ഫെലിക്സ് മെൻഡൽസോണിൻറെ ശിക്ഷണത്തിൽ അഭ്യസിച്ചു.
അലക്സാണ്ടർ ഗ്ലാസുനോവിനരികിൽ നിന്ന് സ്ട്രിങ് ക്വാർലെറ്റ് പൂർത്തിയാക്കുകയും ചെയ്തു.
സ്ട്രാവിൻസ്കി അദ്ദേഹത്തിന്റെ രചനകളെ ചിലർ പറയുന്നത് അനുസരിച്ച്  കണക്കാക്കുകയും അദ്ദേഹത്തിന്റെ കഴിവുകളെക്കുറിച്ച് ചിന്തിക്കുകയും ചെയ്തു.
സംഗീതത്തിൽ ആവേശം ഉണ്ടായിരുന്നെങ്കിലും, നിയമങ്ങൾ പഠിച്ചു കാണാൻ അദ്ദേഹത്തിൻറെ മാതാപിതാക്കൾ ആഗ്രഹിച്ചിരുന്നു.
1901-ൽ സെന്റ് പീറ്റേഴ്സ്ബർഗിലെ യൂണിവേഴ്സിറ്റിയിൽ സ്ട്രാവിൻസ്കി ചേർന്നു.
അമ്പതു ക്ലാസ് സെക്ഷനുകളിൽ മാത്രമേ നാലുവർഷത്തിനിടയിലെ പഠനത്തിൽ അദ്ദേഹം പങ്കെടുത്തിരുന്നുള്ളൂ.
അവലംബം കൂടുതൽ വായനയ്ക്ക് Cross, Jonathan.
The Stravinsky Legacy .
Cambridge and New York: Cambridge University Press.
ISBN 978-0-521-56365-9 .
Joseph, Charles M. 2001.
Stravinsky Inside Out .
ISBN 0-300-07537-5 .
Joseph, Charles M. 2002.
Stravinsky and Balanchine, A Journey of Invention .
ISBN 0-300-08712-8 .
Kohl, Jerome.
1979–80.
"Exposition in Stravinsky's Orchestral Variations".
Perspectives of New Music 18, nos. 1 and 2 (Fall-Winter/Spring Summer): 391–405.
doi : 10.2307/832991 JSTOR 832991 (subscription access).
Kundera, Milan.
Testaments Betrayed: An Essay in Nine Parts , translated by Linda Asher.
ISBN 0-06-017145-6 .
Kuster, Andrew T. 2005.
Stravinsky's Topology .
D.M.A. dissertation, University of Colorado at Boulder.
Morrisville, NC: Lulu.com.
ISBN 1-4116-6458-2 .
McFarland, Mark.
"Igor Stravinsky."
In Oxford Bibliographies Online: Music Archived 2011-09-13 at the Wayback Machine .
, edited by Bruce Gustavson.
van den Toorn, Pieter C. 1987.
"Stravinsky and The Rite of Spring " പുറത്തേയ്ക്കുള്ള കണ്ണികൾ Igor Stravinsky എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Wikisource has the text of a 1922 Encyclopædia Britannica article about Igor Stravinsky .
Free scores by ഇഗോർ സ്ട്രാവിൻസ്കി in the International Music Score Library Project Igor Stravinsky @ Boosey Hawkes Archived 2008-07-04 at the Wayback Machine .
The Stravinsky Foundation Archived 2020-12-01 at the Wayback Machine .
website 'Compositions for the Pianola – Igor Stravinsky', at the Pianola Institute website A Riotous Premiere , an interactive website about The Rite of Spring from the Keeping Score series by the San Francisco Symphony Stravinsky A to Z , a BBC Radio 3 reference page containing links to information about Stravinsky An audio recording made by William Malloch of Stravinsky rehearsing his Symphonies of Wind Instruments in Memory of Debussy (a 1947 recording, first broadcast in 1961) An archive recording of a radio program by William Malloch that includes a discussion of how attitudes toward Stravinsky’s music changed through the years.
Included are excepts from the The Firebird , Petrouchka and The Rite of Spring recorded from the 1930s to the 1950s by a variety of conductors, including the composer himself.
(in French) A biography of ഇഗോർ സ്ട്രാവിൻസ്കി, from IRCAM 's website. Excerpts from sound archives Archived 2009-06-21 at the Wayback Machine . of Stravinsky's works from the Contemporary Music Portal Jews and Geniuses On Stravinsky being a Jew or not and about his antisemitism.
See also another response and the original media review by Robert Craft.
രചനകൾ ഇഗോർ സ്ട്രാവിൻസ്കി ലൈബ്രറികളിൽ ( വേൾഡ്കാറ്റ് കാറ്റലോഗ്) Igor Stravinsky at Project Gutenberg Stravinsky and Numerology The Ekstrom Collection: Diaghilev and Stravinsky Foundation is held by the Victoria and Albert Museum Theatre and Performance Department.
ഇഖ്ഷീദിദ് രാജവംശം
ഈജിപ്തിലും ലെവന്റിലും 935 മുതൽ 969 വരെ ഭരണം നടത്തിയ ഒരു തുർക്ക്-മംലൂക്ക് രാജവംശമാണ് ഇഖ്ഷീദിദ് രാജവംശം ( അറബി : الإخشيديون ‬ അൽ ഇഖ്ഷീദിയൂൻ) .
അബ്ബാസി ഖലീഫയുടെ ഗവർണറായിരുന്ന മുഹമ്മദ് ഇബ്ൻ തൂഗ് അൽ ഇഖ്ഷീദിദ് ആണ് രാജവംശത്തിന് തുടക്കമിട്ടത്.
അബ്ബാസി ഖിലാഫത്തിന് വിധേയമായാണ് ഇവരുടെ ഭരണം നടന്നിരുന്നത്.
969-ൽ പ്രദേശം ഫാത്വിമികളുടെ കൈവശം വരുന്നത് വരെ 34 കൊല്ലമാണ് ഇഖ്ഷീദിദ് വംശം ഭരിച്ചത്.
ഇഖ്‌ബാൽ കുറ്റിപ്പുറം ഇംഗ്ലീഷ് വിലാസം https://ml.wikipedia.org/wiki/Iqbal_Kuttippuram
മലയാളചലച്ചിത്രത്തരംഗത്തെ ഒരു കഥാകാരനും തിരക്കഥാകൃത്തുമാണ്‌ ഇഖ്ബാൽ കുറ്റിപ്പുറം എന്നറിയപ്പെടുന്ന ഡോ. മുഹമ്മദ് ഇഖ്ബാൽ കൊമ്പത്തേൽ ‍.
ജനപ്രിയ ചിത്രങ്ങളായ നിറം , അറബിക്കഥ തുടങ്ങി അര ഡസനോളം ചിത്രങ്ങളുടെ കഥാകാരൻ.
കൊമ്പത്തേൽ മുഹമ്മദലിയുടേയും രാരംകണ്ടത്ത് നഫീസയുടേയും മകനായി 1970 മെയ് 15 ന്‌ മലപ്പുറം ജില്ലയില കുറ്റിപ്പുറത്ത് ജനനം.
പൊന്നാനി എം.ഇ.
എസ്. കോളേജിൽ നിന്ന് പ്രീഡിഗ്രിയും ബി.എസ്.സി (ജിയോളജി) രണ്ടുവർഷവും പഠിച്ച ഇഖ്ബാൽ ബി.എസി.
സി പഠനം പാതിവഴിയിൽ നിർത്തി ടി.എച്ച്. എം.എസിനു എറണാംകുളത്തെ പടിയൂർ മെമ്മോറിയൽ ഹോമിയോ മെഡിക്കൽ കോളേജിൽ ചേർന്നു.
ബി.എച്ച്.എം.എ‌സ് കോഴിക്കോട് ഗവ.
മെഡിക്കൽ കോളേജിൽ നിന്ന് പൂർത്തിയാക്കി.
ഇപ്പോൾ ദുബായിൽ ഹോമിയോ ചികിത്സകനായി സേവനമനുഷ്ഠിക്കുന്നു.
രോഷ്നിയാണ്‌ ഭാര്യ.
മകൻ:ഗസൽ.
മകൾ:നൈൽ.
നിറത്തിന്റെ കഥയിലൂടെയാണ്‌ ഇഖ്ബാൽ ചലച്ചിത്രരംഗത്തേക്ക് പ്രവേശിക്കുന്നത് .
പിന്നീട് മേഘമൽഹാർ(കഥ)‍, ഗ്രാമഫോൺ (തിരക്കഥ, സംഭാഷണം), സ്വപനക്കൂട് (കഥ, തിരക്കഥ, സംഭാഷണം), ഫോർ ദ പീപ്പിൾ (തിരക്കഥ), അറബിക്കഥ (കഥ, തിരക്കഥ, സംഭാഷണം), സെവൻസ് , ഡയമണ്ട് നെക്ലേസ് , ഒരു ഇന്ത്യൻ പ്രണയകഥ തുടങ്ങിയ ചിത്രങ്ങളും അദ്ദേഹം ചെയ്തു.
ഇഗുവാക്കു ദേശീയോദ്യാനം
ഇഗുവാക്കു ദേശീയോദ്യാനം ( പോർച്ചുഗീസ് ഉച്ചാരണം: [iɡwaˈsu] ) ബ്രസീലിലെ പരാന സംസ്ഥാനത്തുള്ള ഒരു ദേശീയോദ്യാനമാണ്.
ഈ ദേശീയോദ്യാനത്തിൻറെ മൊത്തം വിസ്തീർണ്ണം 185,262.5 ഹെക്ടറും (457,794 ഏക്കർ) നീളം ഏകദേശം 420 കിലോമീറ്ററുമാണ് (260 മൈൽ).
ഇതിൽ 300 കിലോമീറ്റർ (190 മൈൽ) ദൂരം ബ്രസീലിയൻ, അർജന്റീന മേഖലകളിലെ ജലത്താലുള്ള പ്രകൃതിദത്ത അതിർത്തികളാണ്.
ബ്രസീലിയൻ വശത്തേയും അർജന്റീനിയൻ വശത്തേയും മേഖലകൾ ചേർന്ന് ആകെ വിസ്തീർണ്ണം 260,000 ഹെക്ടർ (640,000 ഏക്കർ) വരുന്നു.
ഫെഡറൽ ഉത്തരവ് 1035 അനുസരിച്ച്, 1939 ജനുവരി 10 നു രൂപീകരിക്കപ്പെട്ട ഈ ദേശീയോദ്യാനം, 1986 ൽ യുനെസ്കോയുടെ ലോക പൈതൃക സ്ഥലമായി മാറി.
ദേശീയോദ്യാനത്തിൻറെ ഭരണച്ചുമതല, ചിക്കോ മെൻഡസ് ഇൻസ്റ്റിറ്റ്യൂട്ട് ഫോർ ബയോഡൈവേഴ്സിറ്റി കൺസർവേഷനാണ് (ICMBio).
അർജന്റീനയിലെ ഇഗ്വാസു ദേശീയോദ്യാനത്തോടൊപ്പെ ചേർന്ന് ഈ ഉദ്യാനം ലോകത്തിലെ ഏറ്റവും വലുതും അത്യാകർഷകവുമായ വെള്ളച്ചാട്ടങ്ങളിലൊന്നും 2,700 മീറ്റർ വിസ്തൃയുള്ളതുമായ ഇഗ്വാസു വെള്ളച്ചാട്ടം പങ്കുവയ്ക്കുന്നു.
അപൂർവവും വംശനാശഭീഷണി നേരിടുന്നതുമായ സസ്യജന്തുജാലങ്ങളുടെ സ്വാഭാവിക ആവാസവ്യവസ്ഥയും ഇവിടെയുണ്ട്.
അപൂർവ്വ ജന്തുജാലങ്ങളിൽ  അവയിൽ ഭീമൻ ഉറുമ്പുതീനി, ഭീമൻ നീർനായ എന്നിവ ഉൾപ്പെടുന്നു.
വെള്ളച്ചാട്ടത്തിൻറ ഫലമായി പുകപോലെയുയരുന്ന നീർക്കണങ്ങൾ സമൃദ്ധിയായ പച്ചപ്പ് വളരുന്നതിനു സഹായകമാണ്.
ഇഗ് നോബൽ സമ്മാനം ഇംഗ്ലീഷ് വിലാസം https://ml.wikipedia.org/wiki/Ig_Nobel_Prize Flying frog.
A live frog is magnetically levitated , an experiment that earned André Geim from the University of Nijmegen and Sir Michael Berry from Bristol University the 2000 Ig Nobel Prize in physics.
നോബൽ സമ്മാനത്തിന്‌ പാരഡി എന്ന രീതിയിൽ ആണ്‌ ഇഗ് നോബൽ സമ്മാനം നൽകുന്നത്.
ജനങ്ങളെ ആദ്യം ചിരിപ്പിക്കുകയും,പിന്നീട് ചിന്തിപ്പിക്കുകയും ചെയ്യുന്ന "അസാധാരണവും ഭാവനാത്മകവും "ആയ  പത്ത് ഗവേഷണങ്ങളാണ് ഓരോ വർഷവും  ഈ പുരസ്ക്കാരത്തിനു ഇരയാവുന്നത്.
അപകീർത്തി എന്ന അർത്ഥം കൽപ്പിക്കാവുന്ന ignoble എന്ന ഇംഗ്ലീഷ് പദമാണ് ഈ പുരസ്കാര നാമകരണത്തിനു പിന്നിൽ.
അസംബന്ധം എന്ന് വിശേഷിക്കപ്പെട്ടേക്കാവുന്നവയാണ് ഗവേഷണ പ്രമേയങ്ങളിൽ ഏറെയും.
സമ്മാനം ഹാസ്യാത്മകമാണെങ്കിലും നാമനിർദ്ദേശം ചെയ്യപ്പെടുന്ന ഗവേഷണങ്ങൾ എല്ലാം തന്നെ യാഥാർത്ഥ പ്രബന്ധങ്ങൾ ആയിരിക്കേണ്ടതുണ്ട് അവാർഡിനു പരിഗണിക്കപ്പെടാൻ.
പുരസ്ക്കാര ദാതാക്കൾ
ഇംപ്രോബബിൾ റിസർച്ച് (improbable research) എന്ന സംഘടനയാണ് ഈ പുരസ്ക്കാരത്തിന്റെ ഉപജ്ഞാതാക്കൾ.
അസംഭവ്യമെന്നു കരുതപ്പെടാവുന്ന ഗവേഷണങ്ങളെക്കുറിച്ച് വിവരങ്ങൾ ശേഖരിക്കലും ചിലപ്പോൾ അത്തരത്തിലുള്ള പരീക്ഷണങ്ങൾ സ്വയം നടത്തിനോക്കുകയും ചെയ്യുന്ന വരാണ് ഇംപ്രോബബിൾ റിസർച്ച് പ്രവർത്തകർ.
"ആവർത്തിക്കപ്പെടരുതാത്ത കണ്ടുപിടിത്തങ്ങൾ"ക്ക് പുരസ്ക്കാരം നൽകികൊണ്ടാണ് 1991ൽ ഇഗ് നോബിൾ സമ്മാനത്തിന്റെ തുടക്കം.
പരമ്പരാഗത നൊബേൽ സമ്മാനമേഖലകളായ ഫിസിക്സ്, കെമിസ്ട്രി, വൈദ്യശാസ്ത്രം, സാമ്പത്തികശാസ്ത്രം, സാഹിത്യം, സമാധാനം എന്നിവയ്ക്ക് പുറമേ, ഗണിതശാസ്ത്രം, മൃഗവൈദ്യം,പൊതുജനാരോഗ്യം, മാനേജ്മെന്റ്,എഞ്ചിനീറിംഗ്, ഗതാഗതം, തുടങ്ങിയ നിരവധി പുരസ്ക്കാര ഇനങ്ങൾ ഇഗ് നോബലിനുണ്ട്.
സമ്മാനദാനം
യഥാർത്ഥ നോബൽ സമ്മാനം പ്രഖ്യാപിക്കുന്ന ഒക്ടോബറിൽ തന്നെയാണ്‌ ഈ ഹാസ്യാനുകരണ ചടങ്ങും നടത്തുന്നത്.
ഹാർവാർഡ് സർവ്വകലാശാലയിലെ സാൻഡേഴ്സ് തിയറ്ററിൽ വർണ്ണശബളമായ ഹാസ്യാന്തരീക്ഷത്തിലാണ് സമ്മാനദാനം.
പുരസ്ക്കാരം ജേതാക്കൾക്ക് സമ്മാനിക്കുന്നത് യഥാർത്ഥ നൊബേൽ പുരസ്ക്കാര ജേതാക്കളാണ്.
ഏതൊരു അന്താരാഷ്ട്ര പുരസ്ക്കാര ചടങ്ങിനും ലഭിക്കുന്ന മാധ്യമ ശ്രദ്ധയും , ജനശ്രദ്ധയും ഇഗ് നൊബെൽ സമ്മാനത്തിനും ലഭിക്കുന്നു.
ചില സമീപകാല വിജയികൾ
2010 വൈദ്യശാസ്ത്രം : ആസ്ത്മാ രോഗലക്ഷണങ്ങൾക്ക് ശമനം ലഭിക്കാൻ റോളർ കോസ്റ്റർ യാത്രാ വിനോദം ഉപകരിക്കും എന്നു കണ്ടെത്തിയതിനു സൈമൺ റീൽറ്റ്വെൽഡ്, ഇജാ വാൻബീസ്റ്റ് എന്ന നെർ ലാൻഡ്സ്കാർ.
അർഹരായി.
ഭൗതികശാസ്ത്രം ഷൂസുകൾക്കു മുകളിൽ കൂടിയും  സോക്ക്സു കയറ്റിയിട്ടാൽ , ശൈത്യക്കാലത്ത് ഫുട്പാത്തിലെ മഞ്ഞിൽ തെന്നി വീഴാനുള്ള സാധ്യത കുറഞ്ഞിരിക്കും എന്നു തെളിയിച്ചതിനു ന്യൂസിലാൻഡ് കാരായ Lianne Parkin, Sheila Williams, Patricia Priest എന്നിവർ പങ്കുവെച്ചു.
സമാധാനം തെറിവിളിയും അസഭ്യതയും ശാരീരിക വേദനാസംഹാരികളാണ് എന്ന അനുമാനം സ്ഥിരീകരിച്ച Richard Stephens, John Atkins,  Andrew Kingston എന്നിവർ പങ്കുവെച്ചു.
പൊതുജനാരോഗ്യം : ശാസ്ത്രജ്ഞ്ന്മാരുടെ താടിരോമങ്ങളിൽ രോഗാണുക്കൾ കൂടുതലായി പറ്റിയിരിക്കും എന്ന കണ്ടെത്തലിനു Manuel Barbeito, Charles Mathews, Larry Taylor എന്നിവർക്ക്.
രസതന്ത്രം എണ്ണയും  ജലവും കൂടികലരില്ല എന്ന പരമ്പരാഗത വിശ്വാസം തെറ്റാണേന്നു തെളിയിച്ച  Eric Adams  Scott Socolofsky , Stephen Masutani, എന്നിവർക്കും BP എന്ന എണ്ണക്കമ്പിനിയും സംയുക്ത ജേതാക്കൾ.
ജീവശാസ്സ്ത്രം വവ്വാലുകളിലെ പ്രകൃതി വിരുദ്ധ ലൈംഗികത കണ്ടെത്തിയ ചൈനീസ്/യു.
കെ ശാസ്ത്ര സംഘം.
ഇന്ത്യൻ സാന്നിദ്ധ്യം
യഥാർത്ഥ നോബെൽ സമ്മാനത്തിലെന്ന പോലെതന്നെ ഇഗ് നൊബേൽ സമ്മാനത്തിന്റെ കാര്യത്തിലും ഭാരതീയർ സാന്നിധ്യം അറിയിച്ചിട്ടുണ്ട്.
1998ലെ സമാധാനത്തിനുള്ള ഇഗ് നോബൽ സമ്മാനം അന്നത്തെ ഇന്ത്യൻ പ്രധാനമന്ത്രി വാജ്‌പേയിയും , പാകിസ്താൻ പ്രധാനമന്ത്രി നവാസ് ഷരീഫും പങ്കുവെച്ചു .
ഇരു രാജ്യങ്ങളും" തീർത്തും സമാധാനപരമായി  രണ്ട് അണു ബോംബ് വിസ്ഫോടനം" നടത്തിയതിനെ മാനിച്ചായിരുന്നു  ഈ സമാധാന പുരസ്ക്കാരം 2001 ൽ ബാംഗ്ലൂർ നിംഹാൻസ് ലെ ഗവേഷകരായ ചിത്തരഞ്ജൻ അന്ദ്രാദെ, ബി.എസ് ശ്രീഹരി എന്നിവർ പൊതുജനാരോഗ്യ പുരസ്ക്കാരത്തിനു അർഹരായി.
മൂക്കിൽ വിരലിട്ടു നാസാദ്വാരം വൃത്തിയാക്കുക എന്ന  സ്വഭാവം കൗമാരപ്രായക്കാരിൽ കണ്ടുവരുന്നു  എന്ന കണ്ടുപിടിത്തമാണ് ഈ മനോരോഗ ഗവേഷന്മാർ നടത്തിയത്.
2002 -ലെ ഗണിത ശാസ്ത്രത്തിനുള്ള ഈ പുരസ്കാരം ലഭിച്ചത് മലയാളികളായ കെ.പി.ശ്രീകുമാറിനും,അന്തരിച്ച ജി. നിർമ്മലനുമാണ്‌ .
ഇന്ത്യൻ ആനകളുടെ ഉപരിതല വിസ്തീർണ്ണം കാണുന്നതിനുള്ള സൂത്രവാക്യം നിർമ്മിച്ചതിനാണ്‌ അവർക്ക് ഈ പുരസ്കാരം സമ്മാനിച്ചത്.
2003 ലെ സമാധാനത്തിനുള്ള ഇഗ് നൊബൽ സമ്മാനം ഉത്തർ പ്രദേശ്കാരനായ ലാൽ ബിഹാരിക്കായിരുന്നു.
മൂന്ന് നേട്ടങ്ങൾക്കാണ് അദ്ദേഹം  പുരസ്ക്കാരാർഹനായത്.
(1) സർക്കാർ രേഖകളിൽ മരണപ്പെട്ടതായി പ്രഖ്യാപ്പിക്കപ്പെട്ടിട്ടും കർമ്മനിരതമായ മരണാനന്തര ജീവിതം നയിച്ചതിനു (2) പരേതനായിരുന്നിട്ടും സർക്കാർ കെടുകാര്യസ്ഥതയ്ക്കെതിരിലും , സ്വന്തം ബന്ധുക്കളുടെ തട്ടിപ്പിനെതിരെയും പതിറ്റാണ്ടുകളായി  "സജീവ" പോരാട്ടം നടത്തിയതിനു (3)" പരേതർക്കായുള്ള സംഘടന" രൂപീകരിച്ചതിനു.
പുറത്തേക്കുള്ള കണ്ണികൾ ഇഗ് നോബൽ സമ്മാനം പ്രധാന താൾ Archived 2019-06-04 at the Wayback Machine .
ജേതാക്കളും പുരസ്കാരം നൽകിയതിനുള്ള കാരണങ്ങളും Archived 2011-02-25 at the Wayback Machine .
അവലംബം ↑ http://improbable.com/ig/ig-pastwinners.html
ഇഗ്നാത്തിയോസ് അന്ത്രയോസ് അകിജാൻ
മാർ ഇഗ്നാത്തിയോസ് അന്ത്രയോസ് അബ്ദുൽ-ഘൽ അകിജാൻ (അല്ലെങ്കിൽ അഖിദ്ജാൻ , അകിദ്ജിയാൻ , 1622 – 1677) 1662 മുതൽ 1677 വരെ സുറിയാനി കത്തോലിക്കാ സഭയുടെ പാത്രിയർക്കീസും ഒട്ടോമൻ സാമ്രാജ്യത്തിലെ മുഴുവൻ യാക്കോബായ വിഭാഗക്കാരുടെയും തലവനും ആയിരുന്നു.
സുറിയാനി കത്തോലിക്കാ സഭയും സുറിയാനി ഓർത്തഡോക്സ് സഭയും തമ്മിൽ സംഘടനാപരമായി വേർപിരിയാൻ തുടങ്ങിയത് ഇദ്ദേഹത്തിൻറെ കാലം മുതലാണ്.
ജീവചരിത്രം ജനനം, വിദ്യാഭ്യാസം
1622ൽ മർദ്ദീനിലെ ഒരു സുറിയാനി കുടുംബത്തിലാണ് അബ്ദുൽ-ഘൽ അകിജാൻ ജനിച്ചത്.
അധികം വൈകാതെ കത്തോലിക്കാ സഭയുടെ കർമ്മലീത്താ മിഷനറിമാരുമായി അദ്ദേഹം ബന്ധത്തിലെത്തി.
1649 മുതൽ റോമിലെ മാറോനായ കോളെജിൽ പഠിച്ച അദ്ദേഹം മൂന്ന് വർഷത്തിനുശേഷം സ്വദേശത്തേക്ക് മടങ്ങി.
1652ൽ മാറോനായ പാത്രിയർക്കീസ് അദ്ദേഹത്തെ വൈദികനായി അഭിഷേകം ചെയ്തു.
ആലെപ്പോയിൽ
ആ വർഷങ്ങളിൽ ആലെപ്പോയിൽ നിരവധി സുറിയാനി ക്രിസ്ത്യാനികൾ കത്തോലിക്കാ സഭയുമായി കൂട്ടായ്മയിൽ എത്തുകയും ആദ്യത്തെ സുറിയാനി കത്തോലിക്കാ സമൂഹം നിലവിൽ വരികയും ചെയ്തു.
അവർ അകിജാനെ തങ്ങളുടെ നേതാവായി തിരഞ്ഞെടുക്കുകയും അവരുടെ അപേക്ഷപ്രകാരം 1656 ജൂൺ 29ന് മോറോനായ പാത്രിയർക്കീസ് യൂഹാനോൻ ബവാബ് അദ്ദേഹത്തെ അന്ത്രയോസ് എന്ന പേരിൽ ബിഷപ്പായി വാഴിക്കയും ചെയ്തു.
1656 ഓഗസ്റ്റ് 9ന് അന്ത്രയോസ് അകിജാൻ ആലെപ്പോയിൽ അധികാരം ഏറ്റെടുത്തു.
ഇതിനേത്തുടർന്ന് ഓർത്തഡോക്സ് സുറിയാനിക്കാരിൽ നിന്ന് കടുത്ത എതിർപ്പും അക്രമണങ്ങളും അദ്ദേഹത്തിന് നേർക്കുണ്ടായി.
ഇതുകാരണം 1657 മെയ് 15ന് അദ്ദേഹം ലബനോനിലേക്ക് രക്ഷപ്പെട്ടു 
പോകാൻ നിർബന്ധിതനായി.
1658 മാർച്ച് 12നാണ് അദ്ദേഹം പിന്നെ ആലെപ്പോയിലേക്ക് മടങ്ങിയെത്തിയത്.
1659 ജനുവരി 28ന് മാർപ്പാപ്പ അദ്ദേഹത്തെ ആലെപ്പോയുടെ ബിഷപ്പായി സ്ഥിരീകരിച്ചു.
പാത്രിയർക്കീസ് സ്ഥാനാരോഹണം
1662ൽ സുറിയാനി പാത്രിയർക്കീസ് മരണപ്പെട്ടതിനുശേഷം ചേർന്ന സുറിയാനി മെത്രാന്മാരുടെ സൂനഹദോസ് ആലെപ്പോയിലെ കത്തോലിക്കാ അനുഭാവികളുടെ ഇടപെടലിനെത്തുടർന്ന് 1662 ഏപ്രിൽ 19ന് അന്ത്രയോസ് അകിജാനെ പാത്രിയർക്കീസായി തിരഞ്ഞെടുത്തു.
എന്നാൽ ഇത് അംഗീകരിക്കാൻ ഓർത്തഡോക്സ് വിഭാഗക്കാർ തയ്യാറായില്ല.
അവർ അബ്ദുൽ മസിഹിനെ തങ്ങളുടെ പാത്രിയാർക്കീസായി തിരഞ്ഞെടുത്തു.
1662 ഓഗസ്റ്റ് 3ന് ഒട്ടോമൻ സുൽത്താൻ മെഹ്മെദ് 4ാമൻ അന്ത്രയോസ് അകിജാനെ സുറിയാനി പാത്രിയർക്കീസായി സ്ഥിരീകരിച്ചു.
തുടർന്ന് ഇഗ്നാത്തിയോസ് അന്ത്രയോസ് അകിജാൻ എന്ന പേരിൽ 1662 ഓഗസ്റ്റ് 20ന് അദ്ദേഹം സ്ഥാനാരോഹണം ചെയ്തു.
എന്നാൽ റോമിലെ വിശ്വാസപ്രചരണ സംഘം ഒട്ടോമൻ സുൽത്താന്റെ നിയമനവും തുടർന്നുണ്ടായ സ്ഥാനാരോഹണവും അംഗീകരിക്കാൻ തയ്യാറായില്ല.